新聞天地

《新聞天地》係香港電台新聞部編製嘅電台同電視節目。

電台版 
電台版《新聞天地》包括四個喺一日裏面唔同時間播放嘅詳細電台新聞節目，由香港電台第一台播出，第五台亦有同步播放部分時間段嘅節目。

播放時間 
 晨早新聞天地
 星期一至星期六上午6點30分至8點
 星期日上午8點到8點10分
 午間新聞天地，中午12點到12點30分
 傍晚新聞天地，晚上6點到6點35分；
 晚間新聞天地，晚上10點到10點35分。
受新型肺炎疫情影響，喺2020年7月21日至2020年8月25日，電台版嘅《新聞天地》曾做過以下改動：
 第二台同普通話台喺星期一至星期六上午亦都會播放《早晨新聞天地》。
 普通話台亦都會喺每晚播放《傍晚新聞天地》
 第五台每晚唔會播放《晚間新聞天地》。

受到普通話台女主持楊子衿確診新型肺炎疫情影響，喺2022年1月7號晚上6點到2022年9月9號上6點，第一台、第二台、第五台、普通話台同步聯播放，並且以《香港電台中文台聯播節目》嘅名義播出，而且四個台同時播出《晨早新聞天地》、《午間新聞天地》、《傍晚新聞天地》、《晚間新聞天地》四個節目。

主持人 
由香港電台新聞部派出主播，除咗星期一至星期六嘅《晨早新聞天地》由兩位主播，而女主播包括有潘潔萍、汪溟曦同埋黃凱宜在內嘅幾位輪替）報導詳細新聞，其他時段嘅《新聞天地》就由一位主播主持。2020年4月1日之前，除咗《晚間新聞天地》同埋星期日嘅《晨早新聞天地》有一位主播主持之外，其餘時間有兩位主持人。

節目內容 
每節《新聞天地》嘅新聞內容大約為20至25分鐘，比普通新聞長，新聞內容包括本地、兩岸、國際、體育等範圍。而每一段新聞亦都比新聞簡報詳細，例如會隨住新聞播放埋記者採訪時嘅聲音片段。而喺《新聞天地》完結之後，每個港股交易日都會播放詳盡嘅財經新聞。

自2001年4月23日開始，星期一至星期六嘅《晨早新聞天地》喺上午6點30分至8點播出，時間長1個半鐘，除咗整點同半點新聞之外，其餘時間嘅環節包括：《財經華爾街》、 《放眼世界》、《動感天地》、《全球連線》、《環看天下》、《透視大中華》、《報章摘要》同埋《社評摘要》。

另外，電台版嘅《晚間新聞天地》由2006年4月3日開始，由本來晚上11點開始播放，提早到晚上10點播出。

電視版 

電視版嘅《新聞天地》係港台電視31嘅電視節目，現時喺星期一至五晚上6點到6點30分同星期六、日晚上6點到6點15分喺港台電視31播放。並且於新聞結束後，播放一節天文台嘅天氣報告。

因為亞洲電視嘅香港本地免費電視牌照未獲得行政長官會同行政會議續期，香港電台喺2016年4月2日凌晨0點開始接手提供模擬電視廣播服務，港台電視31A亦同時接手前本港台嘅模擬頻道，所以香港電台增加製作與電台版同名嘅《新聞天地》，但唔會有新聞主播。

其他香港免費電視台喺同時段嘅新聞節目有無綫電視嘅《六點半新聞報導》、HOY TV嘅《六點半新聞報導》同埋ViuTV嘅《6點新聞報導》。

節目內容及編排 
節目片頭曲同電台版一樣。2016年4月2號起喺港台電視31同31A播放，每日22:30播出。

片頭之後播放新聞提要，之後係詳細新聞報導環節，節目結束前會重覆返新聞提要。

2017年1月3日起，逢星期一至星期五嘅《新聞天地》改為分兩節播放：前半段主要播放香港新聞，後半段就報導中國同國際消息。

2021年1月1日起，片頭曲同電台同步改用新混音版本；同年7月19日起，畫面右下方增加香港手語嘅即時翻譯，並改為23:00播放。

從2022年1月3日開始，播放時間提前到每個星期一至五18:00-18:30以及星期六、日18:00-18:15。

節目調動 
 2017年7月1日，因報導香港主權移交20周年同埋林鄭月娥就任行政長官，延長15分鐘至約23:00結束。
 2019年8月12日，因為技術問題延後至22:52-23:07播出，節目縮減至15分鐘。
 2019年9月3日，因為出現技術故障，節目縮減到15分鐘。
 2019年11月24日，因報導2019年區議會選舉投票情況，節目提前22:28播出。
 2021年9月21日：因直播《西灣區升明月2021日大灣區中秋電影音樂晚會》超時，節目要順延至23:20-23:50播出。
 2022年1月8日：因普通話台主持楊子衿初步確診COVID-19，港台廣播大樓需要圍封消毒，節目暫停播放一日。
 2022年1月9日：因18:00-18:30播放《科學為民》第三集關係，改為18:30-18:45播放。
 2022年5月2日:因18:00-18:15播放《大江大河》第三十三集關係，改為18:15-18:45播放。
 2022年5月4日：因18:00-18:15播放《大江大河》第三十七集關係，改為18:15-18:45播放。
 2022年5月5日：因17:23-18:08播放《大江大河》第39集關係，改為18:08-18:38播放。
 2022年9月18日：因16:45-19:05播放《U20亞洲盃2023外圍賽 - 香港 vs東帝汶》關係，改為19:10-19:25播放。

香港電台中文新聞頻道

香港電台電視節目
香港電台聲音廣播節目